el el el el el id el el el el el el el el el el it el el el el el el el el el el en el el el el el el el el el el el el en el el en el el en el el en el el el
Το Σάββατο, 30 Μαρτίου και Κυριακή 31 Μαρτίου, ο Μικρός Ντουνιάς διοργανώνει στο Κέντρο στήριξης προσφύγων και ντόπιων Mosaik (Σαπφούς 9) ,’ένα διήμερο σεμινάριο ιατροσοφίας για βρέφη και παιδιά με την ομοιοπαθητικό παιδίατρο Μαρία Χατζάρα.
“Οι γονείς είναι συνήθως ψύχραιμοι όσον αφορά σε δικά τους θέματα υγείας, αισθάνονται όμως αδέξιοι σε οποιοδήποτε θέμα υγείας αφορά στο παιδί τους. Αυτό συμβαίνει για δυο κυρίως λόγους. Πρώτον επειδή δεν αντέχουν να υποφέρει το παιδί τους και δεύτερον γιατί δεν είναι προετοιμασμένοι για κάτι τέτοιο.
Επιπλέον στις μέρες μας, έχει χαθεί η επαφή με τον τρόπο που οι γιαγιάδες και οι προγιαγιάδες μας αντιμετώπιζαν στο παρελθόν οποιαδήποτε ανισορροπία στην υγεία των μελών της οικογένειας με έναν πιο φυσικό και αρμονικό τρόπο. Προσφέρει άραγε κάτι η ταλαιπωρία μιας έστω ήπιας νόσου στο παιδί; Έχουν αξία τα γιατροσόφια των γιαγιάδων μας; Πόσο γρήγορα βλέπουμε τα αποτελέσματα;
Στο σεμινάριο αυτό θα δοθούν οι απαραίτητες θεωρητικές γνώσεις και ταυτόχρονα σε όλους η δυνατότητα βιωματικής εμπειρίας όσον αφορά στη δύναμη των ιαμάτων της φύσης. Η επιμόρφωση αυτή θα βοηθήσει τους γονείς, και όχι μόνο, να τα γνωρίσουν, να τα εμπιστευθούν και να αποφασίσουν να τα εφαρμόσουν.
Θα χρησιμοποιήσουμε μόνο φυσικά υλικά. Σε αυτά συγκαταλέγονται η εσωτερική μας διάθεση και η πεποίθηση ότι, όσο γίνεται, μπορούμε να βοηθήσουμε το παιδί μας με αυτά τα μέσα. Ταυτόχρονα θα θέσουμε και τα όρια στα οποία θα πρέπει να απευθυνθούμε στον ειδικό ιατρό.
Α’ ΜΕΡΟΣ (Σάββατο) 1. Πυρετός, βήχας 2. παρουσίαση βασικών συμπτωμάτων, θεωρητική εξήγηση της θεραπείας και πρακτική εξάσκηση (το κάνω και το δέχομαι)
Β΄ ΜΕΡΟΣ (Κυριακή) 1. πονόλαιμος, πόνος στο αυτί, μύξες, ρινορραγία, εμετοί, διάρροιες, έκζεμα, εξανθήματα, ψείρες, σκουληκάκια, τραύματα και εγκαύματα 2. παρουσίαση βασικών συμπτωμάτων, θεωρητική εξήγηση της θεραπείας και πρακτική εξάσκηση.
Μπορείτε να παρακολουθήσετε και τις δυο ενότητες ή να επιλέξετε μια από τις δύο. Το σεμινάριο έχει συγκεκριμένο αριθμό συμμετεχόντων. Για περισσότερες πληροφορίες και κρατήσεις θέσεων στείλτε μέιλ στο mikrosdounias@gmail.com
Ο Μικρός Ντουνιάς είναι ένα παιδαγωγικό εγχείρημα στη Μυτιλήνη της Λέσβου. Καθημερινά, στο δασάκι του προσφυγικού καταυλισμού πρώην ΠΙΚΠΑ που λειτουργεί με τη συμμετοχή της οργάνωσης «Αλληλεγγύη Λέσβου», παιδιά ντόπιων και προσφύγων πρώτης παιδικής ηλικίας παίζουν και μαθαίνουν μαζί. Γονείς,παιδαγωγοί και παιδιά διαμορφώνουμε τη ζωή και τη μάθηση στο Μικρό Ντουνιά συλλογικά και πέρα από οποιαδήποτε μορφή διάκρισης. Σεβόμαστε το ρυθμό, τις ανάγκες και τις επιθυμίες κάθε ατόμου, ενθαρρύνοντας την ελευθερία επιλογής και την αυτορρύθμιση. Η υπαίθρια μάθηση μας φέρνει κοντά στα πλάσματα και τα στοιχεία της φύσης, ενδυναμώνοντας τις σχέσεις με το κάθε τι γύρω μας.